Foreningen for Studentene ved Industriell Økonomi og Teknologiledelse, NTNU

Foreningen for Studentene ved Industriell Økonomi og Teknologiledelse, NTNU (heretter omtalt som "Foreningen"), er den øverste instansen («mororganisasjonen») for all studentfrivillighet på masterstudiet Industriell økonomi og teknologiledelse (ofte kalt «IndØk») ved NTNU. Foreningen drives av over 200 frivillige og over 20 ulike organisasjoner. Foreningen ledes av Hovedstyret, som forvalter midlene og fungerer som et koordinerende forum mellom de ulike studentforeningene. Hovedstyret består av et valgt lederpar, lederne for hver av de større studentforeningene på Indøk og instituttillitsvalgt på Institutt for industriell økonomi og teknologiledelse (IØT). Generalforsamlingen er Foreningens øverste myndighet, hvor alle studentene på Indøk har stemmerett.

Undergrupper 
Foreningen består av følgende studentforeninger, hvor Janus linjeforening er den sosiale og tradisjonsrike linjeforeningen på studiet. Hver linjeforening har én representant i Hovedstyret:

 Janus er linjeforening for industriell økonomi og teknologiledelse (sivilingeniør)
 Bindeleddet er en studentforening ved NTNU som formidler kontakt mellom næringslivet og studentene ved masterstudiet Industriell økonomi og teknologiledelse.
 European Students of Industrial Engineering and Management (ESTIEM) er en europeisk studentorganisasjon for studier som kombinerer ingeniørfag med økonomi og ledelse; Indøk-studentene ved NTNU er representert i dette samarbeidet.
 Hytteforeningen ved Indøk
 Indøk Kultur
 Janus Idrettsforening

Hovedforeningens ledere 
Lederparet i Hovedstyret fungerer som styreledere og som daglige ledere i Foreningen. Historisk sett besittes stillingene av personer fra de eldre årstrinn på Indøk. Under følger en liste over tidligere lederpar:

 2008–2009: Ole Helliesen og Georg Øiesvold
 2009–2010: Magnus Valmot og Ole-Christen Enger
 2010–2011: Thomas Eide og Ole-Daniel Nitter
 2011–2012: Michael Wiik og Iver Roen Velo
 2012–2013: Anja Graff Nesse og Steinar H. Fretheim
 2013–2014: Ove Mørch og Christian Fredrik Scheel
 2014–2015: Lars Arild Wold og Marianne Engseth
 2015–2016: Marius Lie Morken og Hanne Sandven
 2016–2017: Simen Nygaard Hansen og Kristoffer Birkeland
 2017–2018: Gard Rystad og Vemund Wøien
 2018–2019: Daniel Kittilsen Henriksen og Amanda Borge Byrkjeland
 2019–2020: Peder Gjerstad og Mette Liset
 2020–2021: Andreas Johannesen og Lars Lien Ankile
2021–2022: Christian August Brask Rustad og Olaf Alexander Styrmoe

Bindeleddet NTNU 
Bindeleddet NTNU er en studentforening ved NTNU som formidler kontakt mellom næringslivet og studentene ved masterstudiet Industriell økonomi og teknologiledelse.

Bindeleddet ble grunnlagt i 1987 av Bård Benum, Jon Arne Finnes, Tom Børre Lindholm, Jens-Erik Øvreeide og Tov Sylfest Myklatun.

Prosjekter

Bedriftspresentasjoner 
Bindeleddet arranger årlig mellom 50 og 70 bedriftspresentasjoner, som ofte er åpne for andre linjer på NTNU i tillegg til IndØk. Bedriftspresentasjoner består som regel av en presentasjon av bedriften, før bedriften tar med studentene ut og spanderer mat og drikke.

KarriereDagene NTNU 
KarriereDagene er et årlig arrangement på NTNU Gløshaugen arrangert av Bindeleddet. På KarriereDagene kommer det bedrifter til NTNU for å stå på stand og snakke med studenter. Arrangementet ble først arrangert i 2004, og er per 2022 Norges største jobbmesse med over 100 deltagende bedrifter.

Bindeleddets undergrupper 
Bindeleddet har fem undergrupper:

 Analysegruppen jobber med å analysere og presentere data fra ulike undersøkelser. Blant annet har gruppen ansvar for Alumniundersøkelsen og Diplomundersøkelsen, som har som mål å kartlegge jobbsituasjonen til tidligere Indøk-studenter.
 Bedriftsgruppen har hovedansvaret for bedriftspresentasjonene arrangert av Bindeleddet. De har ansvar for booking av bedrifter, i tillegg til å være ansvarlige for Jobbkatalogen der bedrifter kan publisere relevante stillingsannonser.
 IT-gruppen er ansvarlig for utvikling og vedlikehold av Bindeleddets app og nettsider. De har også ansvaret for databasen og Intranettet til Bindeleddet.
 Markedsføringsgruppen jobber med å markedsføre Bindeleddet og Indøk-studenter overfor næringslivet i Norge og i utlandet. De har ansvar for Bindeleddets sosiale kanaler.
 Økonomi- og Finansgruppen bidrar til å ta økonomiske avgjørelser i Bindeleddet. De har ansvar for føring av Bindeleddets regnskap.

Referanser

Eksterne lenker 
 indokntnu.no
ntnu.no/studier/mtiot
januslinjeforening.no

Linjeforeninger ved NTNU